JY LEES NOU KYK: Bobby uitgemergel ná ervaring as balletdanser
In die jongste aflewering van VIA (DStv-kanaal 147) se werklikheidsprogram Bobby en Karlien: In jou skoene daag Karlien van Jaarsveld haar broer, Bobby, uit om twee dae lank in die skoene van 'n manlike balletdanser te stap (dans).
Karlien, wat as die wenner van seisoen 8 se Strictly Come Dancing aangewys is, kan heel moontlik vir Bobby ’n ding of twee wys wat dans betref.
Sy het besluit om hom te verras met ’n tweedag-ervaring by die Cape Town City Ballet.
Bobby is deur sy suster uitgedaag om twee dae lank in die balletskoene van Ivan Boonzaaier, een van Suid-Afrika se voorste manlike balletdansers, te (probeer) stap.
Nodeloos om te sê was die ervaring vir Bobby ’n groot uitdaging.
Woensdae 20:30 is @viatv Tyd !Uiteindelik !!! Want #InJouSkoene2 begin weer die 8ste Mei op VIA Kanaal 147????
Hy was nie voorbereid op hoe fisiek uitmergelend die balletervaring sou wees nie.
Hy was ook nie voorbereid op die ongemak van die liesband wat mansdansers moet dra nie.
“Ek haat dans met alles in my,” het Bobby gesê toe hy uitgevind het wat Karlien vir hom beplan het.
“Ek kan nie verstaan dat mense in ’n kringetjie kan staan en los dans nie. Dis vir my random en weird!”
@bobbyvanjaarsveld is regtig baie goed in ballet. Skakel more in op kanaal 147, 20:30. Een van sy vele talente ?????? @viatv
A post shared by Karlien (@karlienvanjaarsveld) on Jun 4, 2019 at 10:35am PDT
Ivan Boonzaaier is ’n voormalige elektrisiën van Springs. Ivan, sy broer en suster was al drie lief vir dans het ’n ballet-lenteskool bygewoon waar Robin van Wyk, die artistieke direkteur van Cape Town City Ballet, Ivan se danstalent raakgesien het.
Ivan het by Cape Town City Ballet aangesluit en is nou al agt jaar aan die instelling verbonde.
“Ons het maar net geleer dans om nie skaam te wees voor mense nie,” sê Ivan.
“Ons almal het gedans: Vyf broers en een sussie. Ons is nooit daaroor gespot nie en by die skool het hulle ook geweet my ma sê: ‘Dans kom eerste.’”
Kyk dié video om te sien hoe Bobby van Jaarsveld in ’n balletpakkie lyk en hoe hy probeer pirouette.
Wil jy meer sien? Kyk na die nuwe episode van Bobby en Karlien: In jou skoene vanaand om 20:30.
Meer oor: bobby van jaarsveld| sanger| ballet| in jou skoene